Mimí Lazo

**Ana María Mercedes Lazo Domínguez**, artistikoki **Mimí Lazo** (Caracas, Venezuela, 1954ko azaroaren 23a) Venezuelako zinema, telebista eta antzerki aktore eta ekoizlea da.

## Bizitza 
Mimi Lazok Enrique Portek zuzendutako Aktorearen Tailerrean hasi zuen aktore prestakuntza, eta gero Juan Carlos Gené zuzendari ezagunaren Aktoretza Tailer Iraunkorrean jarraitu zuen; Mimík bere maisu handietako bat dela onartzen du. Arte eszenikoak ere ikasi zituen Italian eta New York hiriko Actors Studio institutu estatubatuar ezagunean.

### Aktore ibilbidea 
Venezuelako antzerkian hasi zuen bere ibilbidea, William Shakespeareren antzezlanen egokitzapenak eginez, hala nola, *Noche de Reyes, Una visión desde el Puente*, besteak beste. Telebistan 1976an egin zuen debuta, RCTVko *Carolina* izenburuko telenobelaren bitartez. 

1979an estreinaldi polemikoa egin zuen Venezuelako zineman, Roman Chalbaud zinemagileak ekoiztutako *El pez que fuma* filmarekin. Parte-hartze horrek kritika ugari sortu zizkion, artean prestatu barik zegoen merkatu bati zuzendutako pelikula batean eszena biluzi bat egiteagatik. Hori zela eta, Erromara joan zen urte batzuetarako.

1985ean, Isaac Chocrón venezuelar antzerkigile ospetsuak zuzendu zuen Antzerki Konpainia Nazionalaren inaugurazio ekitaldian parte hartu zuen.

1995ean Latinoamerikako aktorerik onenetakotzat jo zuten *Variety* eta *Style* lanengatik, Salma Hayek eta Maria Conchita Alonsorekin batera.

1997tik, Venevisioneko telenobeletan aritu zen batez ere, eta bere ibilbidean paper garrantzitsuak hartu zituen, hala nola Gladis López ''Voltea pa' que te enamores* 2006an, eta *¿Vieja yo?* telenobelaren paper protagonista. 2008an Margot Batalla de Ramírez pertsonaia izan zen, eta *Corazón esmeralda* gaiztoarena egin zuen 2014an.

2000. urtean egin zuen bere lehen estreinaldia nazioarteko zinema independentean, *Just for the Time Being'', Eva Herzigová eta Patrick O'Neil-ekin batera. 2001ean Maria Conchita Alonsorekin batera *Antidivas* antzezlanaren protagonista izan zen, eta 2005ean Caracasen Viviana Gómez Thorperen *No seré feliz, pero tengo marido* lana estreinatu zuen. Taula gainean hemezortzi hilabetez egon zen, eta ehun eta hogeita hamar mila ikusle baino gehiago izan zituen. Zinema eta antzerki jaialdietan sari ugari jaso ditu, bere jaioterrian zein atzerrian. 

2017an, Estrella TV kate hispaniarreko *Rica Famosa Latina* telerrealitate show-ean parte hartu zuen, bere bosgarren denboraldian, eta kredituak partekatu zituen Niurka Marcos, Scarlet Ortiz, Sandra Vidal, Ninett Ríos, Luzelba Mansour eta Patricia De Leónekin.

2023ko maiatzean, *Dramáticas* telesailean sartu zen, Hispanomedios eta Venevisión telebista katearen arteko ekoizpen bat, eta horrek telebistara itzuli zela adierazten zuen, 9 urtez urrun egon ondoren.

## Ibilbidea 
### Telebista 
### Zinema 
### Antzerkia 
## Bizitza pertsonala 
Mimi Jean Carlo Simancas aktore venezuelarraren emaztea izan zen eta Jose Ignacio Cabrujas antzerkigilearekin harremana izan zuen. Gero, Luis Fernandez idazle eta telebistako aktorearekin ezkondu zen. 

Lazo familiak hainbat izar ditu; alaba, Sindy Lazo aktorea; neba, Henrique Lazo, komediantea, irrati esataria eta ekoizlea; eta iloba, Andres Lazo, aktorea, abeslaria eta konpositorea.

## Erreferentziak 
## Kanpo estekak 
* 
* Mimí Lazo Official Web gunea
* Mimí Lazo on Venevisión